ddrg/super_eurlex huggingface dataset:
(65)

So zreteľom na usmernenia o záchrane a reštrukturalizácii Komisia uvádza, že (bez ohľadu na to, či spoločnosť bola oprávnená na získanie pomoci podľa usmernení) kritériá zlučiteľnej pomoci zrejme nie sú splnené. V súvislosti s pomocou na záchranu sa opatrenia neobmedzujú na potrebné minimum, pretože trvajú dlhšie ako šesť mesiacov; nepreukázalo sa, že by boli odôvodnené na základe závažných sociálnych problémov alebo by nemali škodlivý narúšajúci účinok na ostatné členské štáty. V súvislosti s pomocou na reštrukturalizáciu Komisia vzhľadom na chýbajúci plán reštrukturalizácie nemôže vyhodnotiť, či by pomoc obnovila dlhodobú životaschopnosť, či by sa udržiavala na minimálnej úrovni a či by sa predišlo neprimeranému narušeniu hospodárskej súťaže.
(3)

Spoločnosť Eden Research plc predložila 7. marca 2008 orgánom Spojeného kráľovstva dokumentácie týkajúce sa účinných látok eugenol, geraniol and tymol so žiadosťou o ich zaradenie do prílohy I k smernici 91/414/EHS.
(2)

V súlade s článkom 24e nariadenia (ES) č. 2229/2004 oznamovateľ stiahol svoje podporné stanovisko k zaradeniu uvedenej účinnej látky do prílohy I k smernici 91/414/EHS do dvoch mesiacov od prijatia návrhu hodnotiacej správy. V dôsledku toho bolo prijaté rozhodnutie Komisie 2008/941/ES z 8. decembra 2008 o nezaradení niektorých účinných látok do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky (4), ktoré sa vzťahovalo aj na nezaradenie propizochlóru.
(138)

Na základe článku 107 ods. 3 písm. c) ZFEÚ za zlučiteľnú s vnútorným trhom možno považovať pomoc, ak je určená na uľahčenie rozvoja určitých hospodárskych činností alebo určitých hospodárskych oblastí, za predpokladu, že táto podpora nepriaznivo neovplyvní podmienky obchodu tak, že by to bolo v rozpore so spoločným záujmom.
(4)

Úrad EFSA prijal 10. novembra 2010 na žiadosť Komisie stanovisko (2) o bezpečnosti pikolinátu chromitého ako zdroja chrómu, ktorý sa na výživové účely pridáva do potravín určených pre širokú verejnosť a do potravín na osobitné výživové účely. Vo svojom stanovisku úrad EFSA skonštatoval, že pikolinát chromitý nepredstavuje bezpečnostné riziko, pokiaľ jeho denný príjem neprevýši množstvo 250 μg, ktorá by podľa Svetovej zdravotníckej organizácie pri doplnkovom príjme pikolinátu chromitého nemala byť prekročená.
(3)

Integrované usmernenia sú v súlade so závermi Európskej rady zo 17. júna 2010. Integrované usmernenia poskytujú členským štátom presné smerovanie, pokiaľ ide o vymedzenie národných programov reforiem a uskutočnenie reforiem, a to s ohľadom na ich vzájomnú závislosť a v súlade s Paktom stability a rastu. Usmernenia pre zamestnanosť by mali byť základom pre všetky odporúčania špecifické pre jednotlivé krajiny, ktoré môže Rada určiť jednotlivým členským štátom podľa článku 148 ods. 4 ZFEÚ, a to popri špecifických odporúčaniach pre jednotlivé krajiny, ktoré sú určené členským štátom podľa článku 121 ods. 4 uvedenej zmluvy. Usmernenia pre zamestnanosť by tiež mali byť základom pre vypracovanie spoločnej správy o zamestnanosti, ktorú Rada a Komisia každoročne zasielajú Európskej rade.
8.

Hardvérové komponenty a softvér systému na sledovanie prostredníctvom satelitu musia byť odolné voči falšovaniu, to znamená, že nesmú umožňovať zadanie ani odstránenie nepravdivých polôh, ani ich manipuláciu. Systém musí byť plne automatizovaný a funkčný nepretržite bez ohľadu na podmienky vonkajšieho prostredia. Je zakázané ničiť, poškodzovať, znefunkčniť alebo rušiť satelitné sledovacie zariadenie. 8.1. Kapitán plavidla musí dbať najmä na to, aby: — údaje neboli v žiadnom prípade pozmenené, — anténa alebo antény spojené so satelitným sledovacím zariadením neboli v žiadnom prípade zakryté, — napájanie satelitného sledovacieho zariadenia elektrickou energiou nebolo v žiadnom prípade prerušené, — zariadenie na satelitné sledovanie nebolo odstránené z plavidla ani z miesta, kde bolo pôvodne namontované, — akákoľvek výmena zariadenia na satelitné sledovanie plavidla bola okamžite oznámená príslušným orgánom Svätého Tomáša a Princovho ostrova. 8.2. Každé porušenie uvedených povinností môže mať pre kapitána a majiteľa plavidla za následok vyvodenie zodpovednosti podľa zákonov a iných právnych predpisov Svätého Tomáša a Princovho ostrova, pokiaľ plavidlo vykonáva činnosti rybolovu vo vodách Svätého Tomáša a Princovho ostrova.
(5)

V súlade s článkami 1 a 2 Protokolu o postavení Dánska, ktorý je pripojený k Zmluve o Európskej únii a k Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu. Vzhľadom na to, že toto rozhodnutie je založené na schengenskom acquis, sa Dánsko v súlade s článkom 4 uvedeného protokolu rozhodne do šiestich mesiacov po rozhodnutí Rady o tomto rozhodnutí, či ho bude transponovať do svojho vnútroštátneho práva.
(14)

Zainteresované strany sa týmto informujú o doručení ďalších žiadostí o oslobodenie podľa článku 3 nariadenia o oslobodení, a to od strán uvedených v tabuľke 3. Pozastavenie rozšíreného cla na základe týchto žiadostí by malo nadobudnúť účinnosť dňom uvedeným v stĺpci s nadpisom „Dátum nadobudnutia účinnosti“: Tabuľka 4 Názov Adresa Krajina Dátum nadobudnutia účinnosti Doplnkový kód TARIC Bikeworks AC GmbH Ernst-Abbe-Strasse 28, 52249 Eschweiler Nemecko 11. 6. 2010 A980 Blue Factory Team S.L. Elche Parque Industrial, C/Torres y Villarroel, 6, 03203 Elche Španielsko 16. 7. 2010 A984 Code X Sp. z o.o. Olszanka 109, 33-386 Podegrodzie (pôvodne ul. Krolewska nr 16, 00-103 Warszawa) Poľsko 22. 1. 2010 A966 JETLANE SAS (pôvodne JET’LEAN) 4, boulevard de Mons, 59650 Villeneuve d’Ascq Francúzsko 18. 2. 2010 A968 Maxtec Ltd. 1, Goliamokonarsko Shosse, 4204 Tsaratsovo, Plovdiv Bulharsko 15. 10. 2010 A991 Metelli di Staffoni Mario & C.S.A.S. Via Trento 68, 25030 Trenzano (BS) Taliansko 13. 4. 2010 A979 Müller GmbH Riedlerweg 7, 8054 Graz Rakúsko 30. 3. 2010 A978 (pôvodne A977) Unicykel AB Aröds Industrieväg 14, 422 43 Hisings Backa Švédsko 11. 1. 2010 A967
3.

Obsah chudého mäsa jatočne opracovaného tela ošípanej sa vypočíta podľa tohto vzorca: LMP = 65,2212 – 0,2741 S + 0,0160 F – 0,0302 ML – 0,2648 MS + 0,0831 MF – 0,1002 WL – 0,0509 WaS + 0,0172 WaF – 0,0169 WbS + 0,0006 WbF + 0,0341 WcS – 0,0097 WcF + 0,0223 WdS – 0,0008 WdF + 0,0132 ES – 0,0124 IS, pričom 16 objektívnych meraní pomocou CSB vykonaných na deliacom reze je: LMP = odhadovaný percentuálny podiel chudého mäsa v jatočnom tele, S = hrúbka tuku, minimálna hrúbka tuku na svale gluteus medius (v milimetroch), F = minimálna hrúbka svaloviny medzi predným okrajom svalu gluteus medius a dorzálnou časťou miechového kanálika (v milimetroch), ML = dĺžka svalu gluteus medius (v milimetroch), MS = priemerná hrúbka tuku pod svalom gluteus medius (v milimetroch), MF = priemerná hrúbka chudého mäsa pod svalom gluteus medius (v milimetroch), WL = priemerná dĺžka stavcov vrátane platničiek (v milimetroch), Wa,b,c,dS = priemerná hrúbka tuku pod prvým meraným stavcom a) a tromi inými stavcami (b, c, d) (v milimetroch), Wa,b,c,dS = priemerná hrúbka chudého mäsa pod prvým meraným stavcom a) a tromi inými stavcami (b, c, d) (v milimetroch), ES = priemerná hrúbka vonkajšieho tuku nad štyrmi meranými stavcami (v milimetroch), IS = priemerná hrúbka vnútorného tuku nad štyrmi meranými stavcami (v milimetroch).
(2)

V prípade výskytu ohniska vtáčej chrípky vzniká riziko, že sa pôvodca nákazy rozšíri na iné hospodárstva s chovom hydiny v rámci daného členského štátu, ale prostredníctvom obchodu so živou hydinou alebo výrobkami z nej aj do iných členských štátov a do tretích krajín.
c)

„utajované skutočnosti EÚ“ (USEÚ) znamenajú akékoľvek informácie a materiály s označením „TRÈS SECRET UE/EU TOP SECRET“, „SECRET UE/EU SECRET“, „CONFIDENTIEL UE/EU CONFIDENTIAL“ alebo „RESTREINT UE/EU RESTRICTED“ alebo s ekvivalentným vnútroštátnym alebo medzinárodným označením utajenia, ktorých neoprávnené zverejnenie by mohlo spôsobiť rôzny stupeň poškodenia záujmov EÚ alebo jedného alebo viacerých členských štátov bez ohľadu na to, či takéto informácie pochádzajú z inštitúcií, orgánov, úradov a agentúr zriadených zmluvami alebo na základe zmlúv alebo sú získané z členských štátov, tretích krajín alebo medzinárodných organizácií. V tomto ohľade: — „TRÈS SECRET UE/EU TOP SECRET“ je utajenie informácií a materiálov, ktorých neoprávnené zverejnenie by mohlo spôsobiť mimoriadne vážne poškodenie hlavných záujmov Únie alebo jedného či viacerých členských štátov; — „SECRET UE/EU SECRET“ je utajenie informácií a materiálov, ktorých neoprávnené zverejnenie by mohlo spôsobiť vážne poškodenie hlavných záujmov Únie alebo jedného či viacerých členských štátov; — „CONFIDENTIEL UE/EU CONFIDENTIAL“ je utajenie informácií a materiálov, ktorých neoprávnené zverejnenie by mohlo spôsobiť poškodenie hlavných záujmov Únie alebo jedného či viacerých členských štátov; — „RESTREINT UE/EU RESTRICTED“ je utajenie informácií a materiálov, ktorých neoprávnené zverejnenie by mohlo byť nevýhodné pre záujmy Únie alebo jedného či viacerých členských štátov;
(19)

Podľa prihlášky sa na väčšine ťažobných polí v Taliansku ťaží ropa i plyn, a to v rôznych percentuálnych pomeroch (18). Ťažba plynu nepodlieha tejto žiadosti o výnimku a pre toto odvetvie sa i naďalej uplatňujú ustanovenia smernice 2004/17/ES. V tomto kontexte sa pripomína, že zmluvy na obstarávanie týkajúce sa viacerých činností sa považujú za zmluvy v súlade s článkom 9 smernice 2004/17/ES. To znamená, že keď sa zmluvný subjekt angažuje v „zmiešanom“ obstarávaní, to jest obstarávaní používanom na podporu vykonávania oboch – činností vyňatých z uplatňovania smernice 2004/17/ES a činností takto nevyňatých – zohľadňujú sa činnosti, na ktoré sa zmluva primárne vzťahuje. V prípade takéhoto zmiešaného obstarávania, keď je primárnym účelom podporovať ťažbu plynu, sa uplatňuje ustanovenie smernice 2004/17/ES. A je objektívne nemožné určiť, na ktorú činnosť sa zmluva primárne vzťahuje, zmluva sa udelí v súlade s pravidlami uvedenými v článku 9 ods. 2 a 3 smernice 2004/17/ES.
3.

Ak sa zmluvné strany nedohodli inak, na informácie, ktoré nezverejnili, sa uplatňujú tieto pravidlá: a) pri oznamovaní informácií súvisiacich s činnosťami vykonávanými podľa tejto dohody druhej zmluvnej strane každá zúčastnená strana označí insígniami alebo poznámkami o dôvernosti informácie, ktoré si želá, aby sa nezverejnili; b) zmluvná strana prijímajúca informácie môže na svoju vlastnú zodpovednosť oznámiť nezverejnené informácie orgánom alebo osobám, ktoré patria do jej právomoci, na vymedzené účely vykonávania tejto dohody; c) na základe predchádzajúceho súhlasu zmluvnej strany, ktorá poskytuje nezverejnené informácie, prijímajúca zmluvná strana môže šíriť takéto nezverejnené informácie vo väčšom rozsahu, ako je to inak povolené v písmene b). Zmluvné strany spolupracujú na vypracúvaní postupov podávania žiadostí a získavania predchádzajúceho písomného súhlasu so šírením informácií vo väčšom rozsahu a každá zmluvná strana bude udeľovať takýto súhlas v rozsahu, aký jej umožňujú jej vnútorné politiky, zákony a iné právne predpisy; d) nezverejnené informácie, ktoré nemajú dokumentárny charakter, alebo iné dôverné informácie poskytnuté na seminároch alebo iných stretnutiach zástupcov zmluvných strán zorganizovaných podľa tejto dohody, alebo informácie, ktoré sú získané počas pracovného pomeru personálu, využívania zariadení alebo vykonávania nepriamych činností, ostanú dôverné, ak prijímateľ týchto nezverejnených alebo iných tajných či výsadných informácií bol v čase ich prijatia oboznámený so skutočnosťou, že príslušné informácie sú dôverné, v súlade s písmenom a); e) každá zo zmluvných strán sa snaží zabezpečiť, aby nezverejnené informácie, ktoré prijíma na základe písmen a) a d), boli kontrolované tak, ako sa stanovuje v tejto dohode. Ak jedna zo zmluvných strán zistí, že nie je schopná alebo je možné dôvodne očakávať, že nebude schopná dodržať ustanovenia o nešírení informácií stanovené v písmenách a) a d), informuje o tom bezodkladne druhú zmluvnú stranu. Zmluvné strany sa potom dohodnú na ďalšom vhodnom postupe.
1.

V prípade aktivít spolupráce medzi stranami dohody sa s duševným vlastníctvom vyplývajúcim zo spoločného výskumu, t. j. výskumu podporovaného oboma stranami, zaobchádza v rámci plánu technického riadenia (PTR) podľa týchto zásad: a) Strany dohody sa v primeranej lehote vzájomne informujú o všetkých právach duševného vlastníctva vyplývajúcich z tejto dohody (alebo príslušných implementačných dojednaní). b) Ak nie je dohodnuté inak, práva a nároky týkajúce sa duševného vlastníctva vytvoreného počas spoločného výskumu môže využívať ktorákoľvek zo strán dohody, a to bez územného obmedzenia. c) Každá zo strán dohody si včas zabezpečuje ochranu duševného vlastníctva, na ktoré získava práva a nároky podľa PTR. d) Každá zo strán dohody má nevýhradnú, neodvolateľnú a od licenčného poplatku oslobodenú licenciu na využívanie duševného vlastníctva vyplývajúceho z tejto dohody len na výskumné účely. e) Hosťujúci výskumní pracovníci, ktorí sa podieľali na vytváraní duševného vlastníctva, získavajú práva na duševné vlastníctvo, podiely z licenčných poplatkov získaných hostiteľskými inštitúciami za licencie na práva k takémuto duševnému vlastníctvu na základe politiky hostiteľskej inštitúcie. Každá zo strán dohody poskytuje hosťujúcim výskumným pracovníkom zaobchádzanie nemenej priaznivé ako zaobchádzanie, ktoré poskytuje svojim vlastným štátnym príslušníkom s ohľadom na udeľovanie uvedených práv duševného vlastníctva a podielov z licenčných poplatkov. Okrem toho má každý hosťujúci výskumný pracovník uvedený ako autor vynálezu nárok na zaobchádzanie ako štátny príslušník hostiteľskej strany so zreteľom na ocenenia, bonusy, výhody či iné odmeny v súlade s politikou hostiteľskej inštitúcie a s príslušnými na tento účel uplatniteľnými právnymi predpismi strán dohody.
(2)

V prípade ohniska nákazy klasického moru ošípaných existuje riziko, že pôvodca ochorenia sa môže rozšíriť do ostatných chovov ošípaných a medzi diviaky. Preto sa môže preniesť z jedného členského štátu do druhého členského štátu a do tretích krajín prostredníctvom obchodovania so živými zvieratami alebo produktmi z nich.
(5)

S cieľom podporovať investície do prioritných činností vymedzených Komisiou v liste zo 6. decembra 2010 (3), v ktorom Komisia oznamuje, že priorita a vyššia miera príspevkov sa udelí projektom potrebným na vykonávanie nariadenia Rady (ES) č. 1224/2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva (4), a že vzhľadom na negatívny vplyv finančnej krízy na rozpočty členských štátov by výdavky súvisiace s automatizáciou a správou údajov, systémami elektronického zaznamenávania a nahlasovania, so zariadeniami elektronického zaznamenávania a nahlasovania (ERS) a systémami monitorovania plavidiel, ako aj so sledovateľnosťou a kontrolou sily motora mali mať výhodu vysokej miery spolufinancovania v rámci obmedzení ustanovených v článku 15 nariadenia (ES) č. 861/2006.
(5)

Na základe údajov, ktoré poskytla Komisia (Eurostat) v súlade s článkom 14 nariadenia (ES) č. 479/2009 na základe oznámenia Fínska pred 1. aprílom 2011, a predpovede útvarov Komisie z jari 2011 sú oprávnené tieto závery: — zatiaľ čo v oznámení o postupe pri nadmernom deficite z apríla 2010 sa na rok 2010 plánoval deficit na úrovni 4,1 % HDP, skutočný výsledok bol podstatne lepší, a to deficit na úrovni 2,5 % HDP, — lepší než plánovaný výsledok deficitu možno v prvom rade vysvetliť intenzívnejším hospodárskym rastom, než sa očakávalo, a zlepšením situácie na trhu práce, vďaka ktorej sa zvýšili daňové príjmy (najmä DPH a daň z príjmu), zatiaľ čo rast výdavkov zostal celkovo obmedzený, — v predpovedi útvarov Komisie z jari 2011 sa plánuje, že deficit v roku 2011 klesne ďalej na 1 % HDP. V aktualizácii programu stability z roku 2011 sa podobne predpokladá deficit na úrovni 0,9 % HDP v roku 2011. Zlepšenie fiškálneho salda z predchádzajúceho roka je spôsobené cyklickými faktormi, v ktorých sa odráža očakávané pokračovanie pomerne intenzívnej hospodárskej činnosti, a zvýšením niektorých diskrečných daní (hlavne dane z energie a výrobkov) približne o 0,5 % HDP. V predpovedi útvarov Komisie, ako aj v aktualizácii programu stability na rok 2011 sa predpokladá, že deficit sa v roku 2012 ďalej mierne zlepší na 0,7 % HDP, — podľa predpovede útvarov Komisie z jari 2011 a štrukturálnych sáld (prepočítaných útvarmi Komisie na základe informácií v poslednej aktualizácii programu stability s použitím spoločne dohodnutej metodiky) v roku 2011 sa odhaduje, že štrukturálne saldo dosiahne priaznivejšiu úroveň než strednodobý cieľ, ktorý fínske orgány stanovili ako štrukturálny prebytok na úrovni 0,5 % HDP. Odhaduje sa však, že štrukturálne saldo sa mierne oslabí a v strednodobom horizonte dosiahne zápornú hodnotu. Zjavný pokles odhadu štrukturálneho salda vyplýva z všeobecne stabilného celkového deficitu v súvislosti s priaznivými predpoveďami hospodárskeho rastu uzatvárajúcimi súčasnú rozsiahlu produkčnú medzeru. V dôsledku toho a pokiaľ sa neprijmú ďalšie opatrenia, podľa súčasných odhadov v roku 2015 rozpočtové saldo očistené od cyklických faktorov a jednorazových a iných dočasných opatrení klesne mierne pod minimálnu referenčnú hodnotu –1,2 % HDP, ktorá za bežných cyklických fluktuácií zaisťuje mieru bezpečnosti proti porušeniu 3 % HDP referenčnej hodnoty. V predpovediach programu stability, ktoré sú až do roku 2015, sa predpokladá, že celkový deficit verejných financií sa v rokoch 2013 – 2015 stabilizuje na úrovni približne 1 % HDP, — v predpovedi útvarov Komisie z jari 2011 sa predpokladá, že pomer dlhu k HDP sa zo 48,4 % HDP zaznamenaných v roku 2010 zvýši na 52,2 % HDP v roku 2012. V aktualizácii programu stability sa do roku 2012 predpokladá zvýšenie pomeru dlhu na 51,3 % HDP.
ii)

v prípade, že loď opustí kapverdskú rybolovnú zónu bez toho, aby predtým vplávala do nejakého kapverdského prístavu, originál každého lodného denníka sa zašle najneskôr do 14 dní po vplávaní do akéhokoľvek iného prístavu a v každom prípade najneskôr do 30 dní po tom, ako loď opustila kapverdskú oblasť: a) poštovou zásielkou odoslanou na Kapverdy; b) alebo faxom na číslo, ktoré oznámia Kapverdy; c) alebo elektronickou poštou.
(3)

S uvedenými produktmi by sa preto malo medzi Grónskom a Úniou obchodovať v súlade s pravidlami Únie v oblasti zdravia zvierat a bezpečnosti potravín. Dánsko a Grónsko by sa preto mali zaviazať, že zabezpečia, aby boli zásielky produktov expedované z Grónska do Únie v súlade s uplatniteľnými pravidlami Únie týkajúcimi sa zdravia zvierat a bezpečnosti potravín. V prvom rade by oprávnení prevádzkovatelia v oblasti krmív a potravín mali byť zaregistrovaní a uvedení v zozname, a to na základe nariadenia Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (2).
a)

opatrenia na fiškálnu konsolidáciu vo výške aspoň 3,2 % HDP (4,3 % HDP, ak sa prihliada na presuny z opatrení zavedených v roku 2010), ktoré sa majú zahrnúť do návrhu rozpočtu na rok 2011: zníženie medzispotreby verejnej správy najmenej o 300 miliónov EUR v porovnaní s úrovňou roku 2010 (okrem úspor z reformy verejnej správy a miestnej správy uvedenej v tomto odseku); zmrazenie valorizácie dôchodkov (s cieľom ušetriť 100 miliónov EUR); dočasné krízové zdanenie vysokoziskových podnikov (ktoré prinesie ročne dodatočne najmenej 600 miliónov EUR v rokoch 2011, 2012 a 2013); systém paušálneho zdanenia samostatne zárobkovo činných osôb (so ziskom najmenej 400 miliónov EUR v roku 2011 a zvýšenie výnosov najmenej o 100 miliónov EUR ročne v rokoch 2012 a 2013); rozšírenie základu DPH zahrnutím niektorých služieb, ktoré sú v súčasnosti z DPH vyňaté, a prenesenie 30 % tovarov a služieb zo zníženej sadzby do základnej sadzby (so ziskom 1 miliardy EUR); postupné zavedenie ekologickej dane na emisie CO2 (so ziskom najmenej 300 miliónov EUR v roku 2011); implementácia právnych predpisov, ktorými sa vykonáva reforma verejnej správy a reorganizácia miestnej správy vládou (s cieľom znížiť náklady najmenej o 500 miliónov EUR v roku 2011 a o ďalších 500 miliónov EUR v roku 2012 a o 500 miliónov EUR v roku 2013); zníženie investícií financovaných z domácich zdrojov (najmenej o 500 miliónov EUR) uprednostňovaním investičných projektov financovaných zo štrukturálnych fondov EÚ, stimuly na urovnanie situácie, pokiaľ ide o neoprávnené užívanie pôdy (so ziskom najmenej 1 500 miliónov EUR v rokoch 2011 až 2013, z toho najmenej 500 miliónov EUR v roku 2011); výber príjmov z licencií na hry (najmenej 500 miliónov EUR z predaja licencií a 200 miliónov EUR za ročné licenčné poplatky); rozšírenie základu dane z nehnuteľností aktualizáciou hodnoty majetku (ktoré prinesie najmenej 400 miliónov EUR dodatočných príjmov); zvýšenie zdanenia miezd vyplácaných vo vecných dávkach vrátane zdanenia platieb za lízing automobilov (minimálne o 150 miliónov EUR); zvýšenie dane na luxusné tovary (minimálne o 100 miliónov EUR); zvláštna daň na nepovolené objekty (so ziskom najmenej 800 miliónov EUR ročne) a nahradenie iba 20 % zamestnancov, ktorí odchádzajú do dôchodku vo verejnom sektore (ústredná štátna správa, miestne samosprávy, fondy sociálneho zabezpečenia, verejné spoločnosti, štátne agentúry a iné verejné inštitúcie). Po porade s Komisiou sa môžu zvážiť opatrenia prinášajúce porovnateľné rozpočtové úspory;
(5)

Komisia sa domnieva, že v tých členských štátoch, kde sa ohňostroj používa hlavne na verejných miestach, sa určité batérie a kombinácie, aj napriek požiadavke na ich pripevnenie k stĺpu alebo vsadenie do mäkkej zeme, v skutočnosti často umiestňujú iba na tvrdú zem alebo tvrdý povrch. V iných členských štátoch, v ktorých sa ohňostroj používa hlavne v súkromných priestoroch, sa požiadavkou vsadiť batérie a kombinácie do mäkkej zeme alebo ich pripevniť k stĺpu v skutočnosti zvyšuje bezpečnosť. Preto je v záujme ochrany používateľov a okolostojacich pred úrazmi potrebné preskúmať príslušné časti normy EN 15947 s cieľom zaviesť rôzne druhy batérií a kombinácií a zohľadniť rozdiely medzi nimi. Malo by sa rozlišovať medzi batériami a kombináciami, ktoré sú určené a vhodné na umiestnenie na tvrdom rovnom povrchu a ktoré sa musia týmto spôsobom skúšať, a tými batériami a kombináciami, ktoré sa musia vsadiť do mäkkej zeme alebo pripevniť k stĺpu a ktoré sa musia týmto spôsobom skúšať. Batérie a kombinácie, ktoré nie sú určené a vhodné na umiestnenie na tvrdom rovnom povrchu, ani vsadené do mäkkej zeme či pripojené k stĺpu, by sa mali zaradiť do ďalšieho, tretieho druhu.
(25)

Agha Jan Alizai (alias a) Haji Agha Jan Alizai, b) Hajji Agha Jan, c) Agha Jan Alazai, d) Haji Loi Lala, e) Loi Agha). Hodnosť/titul: hádždží. Dátum narodenia: a)15.10.1963, b)14.2.1973, c) 1967, d) približne 1957. Miesto narodenia: a) obec Hitemčaj, provincia Hilmand, Afganistan; b) Kandahár, Afganistan. Štátna príslušnosť: Afganistan. Dátum označenia OSN:4.11.2010. Ďalšie informácie zo zhrnutia dôvodov zaradenia do zoznamu, ktoré poskytol sankčný výbor: Agha Jan Alizai riadi jednu z najväčších sietí na pašovanie drog v provincii Helmand v Afghanistane a Talibanu poskytol finančné prostriedky ako výmenu za ochranu jeho pašovania narkotík. V roku 2008 sa skupina pašerákov narkotík vrátane Alizaieho dohodla, že Talibanu bude platiť daň z pozemkov, na ktorých sa pestuje opióvý mak, ako výmenu za súhlas Talibanu s organizáciou prepravy narkotických materiálov. Taliban tiež súhlasil so zaistením bezpečnosti pre pašerákov narkotík a ich sklady, pričom pašeráci poskytujú bojovníkom Talibanu prístrešie a zabezpečujú ich prepravu. Alizai bol tiež zapojený do nákupu zbraní pre Taliban a pravidelne cestuje do Pakistanu, kde sa stretáva s vysokými predstaviteľmi Talibanu. Alizai tiež uľahčil obstaranie falošných iránskych pasov pre členov Talibanu, aby mohli vycestovať do Iránu a zúčastniť sa tam na výcviku. V roku 2009 Alizai zabezpečil pas a finančné prostriedky pre veliteľa Talibanu, ktorý vycestoval do Iránu.